Bob Dylan 1963. aastal
**Bob Dylan** (sünninimi **Robert Allen Zimmerman**, heebrea keeles שבתאי זיסל בן אברהם [Shabtai Zisl (ka Zushe) ben Avraham]; sündinud 24. mail 1941 Duluthis Minnesotas) on USA laulja, muusik ja luuletaja.

Ta on olnud alates 1960. aastatest folkroki juhtfiguure ja üks andekamaid laulukirjutajaid. Tema tekstid olid eriti karjääri alguses sotsiaalse, poliitilise ja filosoofilise sisuga, hiljem muutusid tekstid isiklikumaks. Mitmed tema laulud on ka sõjavastased, nagu "Blowin' in the Wind" ja "The Times They Are a-Changin".

Tema omapärasele stiilile on mõju avaldanud nii folk, kantri, bluus, *rock'n'roll* kui ka džäss. Ta on musitseerinud koos selliste tuntud muusikutega nagu Paul Simon, Johnny Cash ja Eric Clapton. Koos George Harrisoni, Jeff Lynne'i, Roy Orbisoni ja Tom Pettyga kuulus ta supergruppi Traveling Wilburys.

Martin Scorsese on temast teinud dokumentaalfilmi "No Direction Home: Bob Dylan".

2007. aastal esilinastunud Todd Haynesi film "Kus on Bob Dylan?" ("I'm Not There") on inspireeritud Bob Dylani eluloost. Dylanit tema eluloo eri etappidel mängivad kokku kuus näitlejat: Marcus Carl Franklin, Ben Whishaw, Heath Ledger, Christian Bale, Richard Gere ja Cate Blanchett. Film on võitnud auhindu ning Cate Blanchett kandideeris parima naiskõrvalosa Oscarile.

2001. aastal võitis Dylani esitatud ja kirjutatud laul "Things Have Changed", mis kõlas filmi "Imepoisid ("Wonder Boys") filmimuusikas, parima originaallaul Oscari ja Kuldgloobuse. Dylan on võitnud kokku kümme Grammy auhinda. 1998. aastal võitis Dylani album "Time Out of Mind" parima albumi Grammy. 1991. aastal tunnustati teda Grammy elutööauhinnaga.

2016. aastal sai ta Nobeli kirjandusauhinna uue poeetiliste väljendusviisi loomise eest Ameerika laulutraditsioonis. Dylani plaate on müüdud üle 100 miljoni eksemplari, mis teeb temast ühe maailma edukama artisti.

Dylan on kasutanud palju esinejanimesid: Elston Gunn, Blind Boy Grunt, Bob Landy, Robert Milkwood Thomas, Tedham Porterhouse, Lucky Boo Wilbury, Jack Frost, Sergei Petrov.

Dylan on enda eeskujudeks pidanud selliseid Ameerika folkmuusikuid nagu Woody Guthrie, Pete Seeger, Odetta Holmes ja Leadbelly.

Tunnustus
---------

* 1987 – võeti Rock'n'rolli Kuulsuste Halli liikmeks
* 1997 – Kennedy keskuse elutööauhind
* 2008 – Pulitzeri preemia
* 2009 – National Medal of Arts
* 2013 – valiti Ameerika Kunstide ja Kirjanduse Akadeemia auliikmeks

Diskograafia
------------

### Stuudioalbumid

* "Bob Dylan" (1962)
* "The Freewheelin' Bob Dylan" (1963)
* "The Times They Are a-Changin'" (1964)
* "Another Side of Bob Dylan" (1964)
* "Bringing It All Back Home" (1965)
* "Highway 61 Revisited" (1965)
* "Blonde on Blonde" (1966)
* "John Wesley Harding" (1967)
* "Nashville Skyline" (1969)
* "Self Portrait" (1970)
* "New Morning" (1970)
* "Pat Garrett & Billy the Kid" (1973)
* "Dylan" (1973)
* "Planet Waves" (1974)
* "Blood on the Tracks" (1975)
* "The Basement Tapes" (1975)
* "Desire" (1976)
* "Street-Legal" (1978)
* "Slow Train Coming" (1979)
* "Saved" (1980)
* "Shot of Love" (1981)
* "Infidels" (1983)
* "Empire Burlesque" (1985)
* "Knocked Out Loaded" (1986)
* "Down in the Groove" (1988)
* "Oh Mercy" (1989)
* "Under the Red Sky" (1990)
* "Good as I Been to You" (1992)
* "World Gone Wrong" (1993)
* "Time out of Mind" (1997)
* ""Love and Theft"" (2001)
* "Modern Times" (2006)
* "Together Through Life" (2009)
* "Christmas in the Heart" (2009)
* "Tempest" (2012)
* "Shadows in the Night" (2015)

### Kontsertalbumid

* "The Concert for Bangla Desh" (1971)
* "Before the Flood" (1974)
* "Hard Rain" (1976)
* "Bob Dylan at Budokan" (1979)
* "Real Live" (1984)
* "Dylan & the Dead" (1989)
* "The 30th Anniversary Concert Celebration" (1993)
* "MTV Unplugged" (1995)
* "Live at the Gaslight 1962" (2005)
* "Live at Carnegie Hall 1963" (2005)
* "In Concert - Brandeis University 1963" (2011)

### Kogumikud

* "Bob Dylan's Greatest Hits" (1967)
* "Bob Dylan's Greatest Hits Vol. II" (1971)
* "Masterpieces" (1978)
* "Biograph" (1985)
* "Bob Dylan's Greatest Hits Volume 3" (1994)
* "The Essential Bob Dylan" (2000)
* "Dylan" (2007)

### The Bootleg Series

* "The Bootleg Series Volumes 1–3 (Rare & Unreleased) 1961–1991" (1991)
* "The Bootleg Series Vol. 4: Bob Dylan Live 1966, The "Royal Albert Hall" Concert" (1998)
* "The Bootleg Series Vol. 5: Bob Dylan Live 1975, The Rolling Thunder Revue" (2002)
* "The Bootleg Series Vol. 6: Bob Dylan Live 1964, Concert at Philharmonic Hall" (2004)
* "The Bootleg Series Vol. 7: No Direction Home: The Soundtrack" (2005)
* "The Bootleg Series Vol. 8: Tell Tale Signs" (2008)
* "The Bootleg Series Vol. 9: The Witmark Demos: 1962–1964" (2010)
* "The Bootleg Series Vol. 10 – Another Self Portrait (1969–1971)" (2013)

Viited
------

1. ↑  Bob Dylan. grammy.com. Vaadatud 25.12.2021.
2. ↑
3. ↑  Bob Dylan. discogs.com. Vaadatud 25.12.2021
4. ↑  "Bob Dylan tegi biitlitest "savumehed"". Eesti Päevaleht. 31. mai 2008.

Välislingid
-----------

* Ametlik koduleht

Nobel
Nobeli kirjandusauhinna laureaat

1901 Prudhomme • 1902 Mommsen • 1903 Bjørnson • 1904 F. Mistral, Echegaray • 1905 Sienkiewicz • 1906 Carducci • 1907 Kipling • 1908 Eucken • 1909 Lagerlöf • 1910 von Heyse • 1911 Maeterlinck • 1912 Hauptmann • 1913 Tagore • 1915 Rolland • 1916 von Heidenstam • 1917 Gjellerup, Pontoppidan • 1919 Spitteler • 1920 Hamsun • 1921 France • 1922 Benavente • 1923 Yeats • 1924 Reymont • 1925 Shaw • 1926 Deledda • 1927 Bergson • 1928 Undset • 1929 Mann • 1930 Lewis • 1931 Karlfeldt • 1932 Galsworthy • 1933 Bunin • 1934 Pirandello • 1936 O'Neill • 1937 du Gard • 1938 Buck • 1939 Sillanpää • 1944 Jensen • 1945 G. Mistral • 1946 Hesse • 1947 Gide • 1948 Eliot • 1949 Faulkner • 1950 Russell • 1951 Lagerkvist • 1952 Mauriac • 1953 Churchill • 1954 Hemingway • 1955 Laxness • 1956 Jiménez • 1957 Camus • 1958 Pasternak • 1959 Quasimodo • 1960 Perse • 1961 Andrić • 1962 Steinbeck • 1963 Seféris • 1964 Sartre • 1965  Šolohhov • 1966 Agnon, Sachs • 1967 Asturias • 1968 Kawabata • 1969 Beckett • 1970 Solženitsõn • 1971 Neruda • 1972 Böll • 1973 White • 1974 Johnson, Martinson • 1975 Montale • 1976 Bellow • 1977 Aleixandre • 1978 Singer • 1979 Elýtis • 1980 Miłosz • 1981 Canetti • 1982 García Márquez • 1983 Golding • 1984 Seifert • 1985 Simon • 1986 Soyinka • 1987 Brodski • 1988 Mahfuz • 1989 Cela • 1990 Paz • 1991 Gordimer • 1992 Walcott • 1993 Morrison • 1994 Ōe • 1995 Heaney • 1996 Szymborska • 1997 Fo • 1998 Saramago • 1999 Grass • 2000 Gao • 2001 Naipaul • 2002 Kertész • 2003 Coetzee • 2004 Jelinek • 2005 Pinter • 2006 Pamuk • 2007 Lessing • 2008 Le Clézio • 2009 Müller • 2010 Vargas Llosa • 2011 Tranströmer • 2012 Mo • 2013 Munro • 2014 Modiano • 2015 Aliaksijevič • 2016 Dylan • 2017 Ishiguro • 2018 Tokarczuk • 2019 Handke • 2020 Glück • 2021 Gurnah • 2022 Ernaux